Teraviljaamet
Teraviljaamet oli 1990–1991 eksisteerinud Eesti NSV ja Eesti Vabariigi asutus. 1990. aasta lõpul allusid EV Teraviljaametile: 1)V.Kingissepa nimeline Tallinna Teraviljasaaduste Kombinaat 2)Tamsalu Teraviljasaaduste Kombinaat 3)Tartu Teraviljasaaduste Kombinaat 4)Keila Teraviljasaaduste Kombinaat 5)Rapla Viljasalv 6)Valga Teraviljasaaduste Kombinaat 7)Viljandi Teraviljasaaduste Kombinaat 8)Haapsalu Teraviljasaaduste Kombinaat 9)Konstrueerimise ja Tehnoloogia büroo 10)Informatsiooni-Arvutuskeskus. Teraviljaameti peadirektori käskkirjaga nr 13, 13.05.1991 asutati haldusalas tegutsevate Teraviljaameti ettevõtete ja nende allüksuste baasil alates 01.07.1991 järgmised riigiettevõtted: 1)Tallinna Viljasalv 2)Tartu Viljasalv 3)Viljandi Viljasalv 4)Haapsalu Viljasalv 5)AS "Tamsalu TERKO" ja 1991. aasta lõpus olid Teraviljaameti allettevõtted: 1)Tartu Viljasalv, 2)Tallinna Viljasalv, 3)Viljandi Viljasalv, 4)Haapsalu Viljasalv, 5)Rapla Viljasalv, 6)Rakvere Viljasalv, 7)AS Tamsalu TERKO, 8)AS Keila TERKO, 9)AS Valga TERKO, 10)AS Viljar, 11)AS Estera, 12)Jõusöödatööstuse Uurimiskeskus. Eesti Vabariigi Valitsuse 2. detsembri 1991 määrusega nr 250 "Muudatuste tegemise kohta riigivalitsemisorganite süsteemis", lõpetati 1. jaanuarist 1992. aastal Eesti Riikliku Teraviljaameti tegevus iseseisva riigi valitsemisorganina ja määrati õigusjärglaseks Eesti Riigi Viljasalv. Eelkäijad: 1940–1941 Eesti NSV Põllumajanduse Ministeeriumi Teraviljasaaduste Valitsus 1944–1965 Eesti NSV Põllumajanduse Ministeeriumi Teraviljasaaduste Valitsus 1965–1970 Eesti NSV Ministrite Nõukogu Riiklik Teraviljasaaduste ja Jõusööda Tööstuse Komitee 1970–1985 Eesti NSV Varumisministeerium 1985–1989 Eesti NSV Teraviljasaaduste Ministeerium. 1990–1991 Eesti Vabariigi Riiklik Teraviljaamet.